Raudonasis auksabaravykis

Raudonasis auksabaravykisValstybinės lietuvių kalbos komisijos 2018 m. gegužės 3 d. protokolinis nutarimas Nr. PN-3 „Dėl rekomendacijos „Dėl kai kurių Lietuvoje augančių grybų ir kerpių lietuviškų pavadinimų“ arba  raudongalvis baravykūnas (Aureoboletus projectellus, sin. Boletellus projectellus) – baravykinių šeimos (Boletaceae) grybų rūšis. Natūraliai paplitusi Šiaurės Amerikoje.

Lietuvoje dar žinomas kaip balsevičiukas,balsevičiukas, Lietuvių kalbos naujažodžių duomenynas. raudonasis baravykas.Lietuvoje plinta raudonieji auksabaravykiai: kas jie?, Ūkininko patarėjas

Natūraliai paplitęs Šiaurės Amerikoje: nuo rytų Kanados (Naujojo Bransviko) iki Šiaurės Karolinos pietuose ir Mičigano vakaruose. Pastebėtas Meksikoje. XXI a. raudonasis auksabaravykis aptiktas Europoje – 2011 m. Lietuvoje (Kuršių nerijoje), 2013 m. Latvijoje, 2014 m. Norvegijoje ir Danijoje, 2016 m. Lenkijoje, 2017 m. Švedijoje, 2023 m. Suomijoje,Amerikkalainen tattilaji löydetty Hangosta – leviämässä Suomeen?, Suomen Luonto. 2023. 7/25. 2024 m. Rusijoje (Pskovo srityje ir Karelijoje).Золотистый боровик встретил грибник в псковском лесу : Псковская Лента Новостей / ПЛН. Auga po pušimis: Lietuvoje sudaro mikorizę su vietine paprastąja ir svetimžeme kalnine. Teigiama, kad raudonasis auksabaravykis galėjęs išplisti su iš Kanados į pajūrį atvežtais pušų sodinukais.Откуда в Латвии взялся канадский боровик и как правильно собирать грибы – срезать или выкручивать. Объясняет миколог, chayka.lv.

Grybas gana ryškiai išsiskiria iš kitų Lietuvos baravykinių savo raudonai ruda (dažniausiai) kepurėle, kurios kraštai įlinkę į vidų (ypač jaunų vaisiakūnių). Jos skersmuo 4–20 cm. Apatinė kepurėlės pusė gelsva, senų vaisiakūnių įgauna rusvai žalsvą atspalvį. Kotas ilgokas, gelsvai rusvas, giliai vagotas. Koto apačia esant drėgnam orui tampa lipni. Grybo trama (vidus) balsva, kartais kiek rausva, perpjauta nemėlynuoja, tik kiek ruduoja, o siaura juostelė ties vamzdeliais tampa tamsiai raudona. Sporos 18–33 x 7,5–12 μm (didžiausios iš visų Šiaurės Amerikos baravykiečių).

Raudonasis auksabaravykis valgomas, neturi specifinio kvapo, skonis kiek rūgštokas. Jurga Motiejūnaitė. Raudonasis auksabaravykis: 2023 METŲ RŪŠIŲ DEŠIMTUKAS. Tinkamas natūraliems dažams (geltoniems, rusvai oranžiniams, žalsvai rudiems, gelsvažaliems) išgauti.

 Šaltiniai 

Kategorija:Baravykiečiai
Kategorija:Valgomi grybai